Ferdinand Roll

Ferdinand Nicolai Roll (født 28. mai 1831 i Trondhjem, død 28. februar 1921 i Vestre AkerFerdinand Roll fra Norsk biografisk leksikon) var en norsk jurist, høyesterettsdommer og justisminister.

Han ble cand. jur. i 1852, var ansatt i Justisdepartementet 1858–70, og var en av stifterne av Kristiania arbeidersamfund 17. februar 1864.
Han var sorenskriver i Romsdal 1870–88, stortingsrepresentant for byene i Romsdals amt (Ålesund og Molde) 1877–85 og 1892–94, sjef for Justis- og politidepartementet i Stangs regjering fra 13. juli 1889 til 1. juli 1890 og deretter 1895–1912 høyesterettsassessor.

Roll var sønn av ordfører i Trondhjem Jacob Roll i hans tredje ekteskap med Nicoline Brog Selmer og dermed en yngre halvbror av industrilederen Oluf Nicolai Roll. Han ble første gang gift i 1861 med Louise Krebs (1838-62), datter av byråsjef i Justisdepartementet Christian August Krebs og Henriette Elisabeth Scheel. Og annen gang ble han gift i 1871 med sin første hustrus kusine, Sophie Nicoline Knudtzon (1845-1928), datter av korpslege Christian Frederik Knudtzon og Annette Sophie Augusta Scheel. Forfatteren Nini Roll Anker var datter av Ferdinand Roll og hans annen hustru. 

Roll ble belønnet med storkors av St. Olavs Orden den 13.desember 1912 «for fortjenstfuld embedsvirksomhet».

 Referanser 

 Eksterne lenker 


Kategori:Norske justisministre
Kategori:Norske jurister
Kategori:Sorenskrivere
Kategori:Norske høyesterettsdommere
Kategori:Norske statsråder 1884–1905
Kategori:Stortingsrepresentanter for Ålesund og Molde
Kategori:Stortingsrepresentanter 1877–1879
Kategori:Stortingsrepresentanter 1880–1882
Kategori:Stortingsrepresentanter 1883–1885
Kategori:Stortingsrepresentanter 1892–1894
Kategori:Ordførere i Molde
Kategori:Personer fra Trondheim kommune
Kategori:Storkors av St. Olavs Orden